Schuld – gloseindlæring
I. GLOSEINDLÆRING: 

Opgaverne forudsætter, at hele den pågældende fortælling er læst.
Eleverne deles op i et lige antal par (et eller flere par kan suppleres med én elev, hvis det ikke går op). Hvert par får tildelt hver sin halvdel af tekstens sider, hvorfra parret skal hente et antal centrale gloser (minimum 10; antallet af gloser kan varieres alt efter antal sider).

Gloserne noteres på papirlapper af ens størrelse og udseende med den tyske glose på én papirlap og den tilsvarende danske glose på en anden. Ordene anføres i grundform, substantiver på tysk med køn.

Parrene sættes sammen to og to og alle papirlapper fordeles på bordet i tilfældig orden og med bagsiden opad. De to par spiller nu »Memory« mod hinanden, hvor det gælder om at få samlet flest sæt tysk-danske gloser. 

